ಗಿಲಿಕೆ

ಗಿಲಿಕೆಯು ಶಬ್ದಮಾಡುವ ಒಂದು ಆಟಿಕೆ. ಇದನ್ನು ನಿರ್ದಿಷ್ಟವಾಗಿ ಒಂದು ಶಿಶುವಿನ ಮೋಜಿಗಾಗಿ ಉತ್ಪಾದಿಸಲಾಗುತ್ತದೆ. ಗಿಲಿಕೆಗಳನ್ನು ಪ್ರಾಚೀನ ಕಾಲದಿಂದ ಈ ಉದ್ದೇಶಕ್ಕಾಗಿ ಬಳಸಲಾಗಿದೆ, ಮತ್ತು ಇವು ಇಂದ್ರಿಯಗಳನ್ನು ಉದ್ರೇಕಿಸಿ ಶಿಶುವಿನ ಕೈ ಹಾಗೂ ಕಣ್ಣಿನ ನಡುವಿನ ಸಮನ್ವಯವನ್ನು ಸುಧಾರಿಸುತ್ತವೆ ಎಂದು ಮಕ್ಕಳ ಬೆಳವಣಿಗೆಯ ತಜ್ಞರು ನಂಬುತ್ತಾರೆ.

ಗಿಲಿಕೆಗಳನ್ನು ಕಟ್ಟಿಗೆ, ಪ್ಲಾಸ್ಟಿಕ್ ಅಥವಾ ಬಟ್ಟೆಯಿಂದ ತಯಾರಿಸಬಹುದು. ಅನೇಕ ಗಿಲಿಕೆಗಳು ಹೊಳೆಯುವ ಬಣ್ಣಗಳನ್ನು ಹೊಂದಿದ್ದು ಪ್ರಾಣಿ ಅಥವಾ ಹೂವಿನ ಆಕಾರಗಳಲ್ಲಿ ಇರುತ್ತವೆ, ಮತ್ತು ಅಲುಗಾಡಿಸಿದಾಗ ಸಾಮಾನ್ಯವಾಗಿ ಶಬ್ದಮಾಡುತ್ತವೆ. ಈ ಶಬ್ದಗಳು ಕಟ್ಟಿಗೆಯ ಗಿಲಿಕೆಗಳಿಗೆ ಸಾಮಾನ್ಯವಾದ ನೀರಸ ಶಬ್ದಗಳಿಂದ ಹಿಡಿದು ಲೋಹದ ಗಿಲಿಕೆಗಳು ಮಾಡುವ ಕಿಂಕಿಣಿ ಅಥವಾ ಗಂಟೆಯಂಥ ಶಬ್ದಗಳವರೆಗೆ ವ್ಯಾಪಿಸುತ್ತವೆ.

 ಉಲ್ಲೇಖಗಳು 

ವರ್ಗ:ಆಟಿಕೆಗಳು